ചിപ്പ് ക്ഷാമം, ഒക്ടോബറില് മാരുതി വില്പ്പനയില് ഇടിവ് രാജ്യത്തെ പാസഞ്ചര് വെഹിക്കിള് സെഗ്മെന്റില് രാജാവാണ് മാരുതി സുസുക്കി Maruti Suzuki. എന്നാല് ആഗോളതലത്തിലെ അര്ദ്ധചാലക ക്ഷാമം Semiconductor Shortage രാജ്യത്തെ ഏറ്റവും വലിയ കാര് നിര്മ്മാതാവിന് ഗുരുതരമായ വെല്ലുവിളി ഉയര്ത്തുന്നത് തുടരുകയാണെന്നാണ് റിപ്പോര്ട്ടുകള്. ഒക്ടോബര് മാസത്തില് മാരുതി സുസുക്കി 138,335 യൂണിറ്റുകള് വിറ്റു. 21,322 യൂണിറ്റുകളുടെ കയറ്റുമതിയും നടത്തി. കയറ്റുമതി കണക്കുകള് എക്കാലത്തെയും ഉയര്ന്ന നിലയിലാണെങ്കിലും, ആഭ്യന്തര വിപണിയിലെ വില്പ്പന ആശങ്കാജനകമാണെന്ന് ഹിന്ദുസ്ഥാന് ടൈംസ് ഓട്ടോ റിപ്പോര്ട്ട് ചെയ്യുന്നു. അര്ദ്ധചാലക ക്ഷാമം കാരണം ഉല്പ്പാദനത്തില് കനത്ത വെല്ലുവിളിയാണ് കമ്ബനി നേരിടുന്നത്. ബലെനോ, ഇഗ്നിസ്, വാഗണ്ആര് തുടങ്ങിയ മോഡലുകള് ഉള്പ്പെടുന്ന മാരുതിയുടെ ഉല്പ്പന്ന പോര്ട്ട്ഫോളിയോയിലെ കോംപാക്റ്റ് ഉപവിഭാഗമാണ് അര്ദ്ധചാലക ക്ഷാമത്തിന്റെ ഏറ്റവും വലിയ ഇരകള്. ഈ മോഡലുകളുടെ 48,690 യൂണിറ്റുകള് ആണ് ഒക്ടോബറില് കമ്ബനി ആഭ്യന്തര വിപണിയില് വിറ്റത്. 2020 ഒക്ടോബറില് വിറ്റ 95,067 യൂണിറ്റുകളുടെ നേര് പകുതി മാത്രമാണിത്. ആള്ട്ടോയും എസ്പ്രസ്സോയും അടങ്ങുന്ന മിനി സബ് സെഗ്മെന്റ്, കഴിഞ്ഞ വര്ഷം ഒക്ടോബറില് 28,642 യൂണിറ്റുകളാണ് വിറ്റത്. ഈ ഒക്ടോബറില് അത് 21,831 യൂണിറ്റുകളായി കുറഞ്ഞു. മാരുതി കഴിഞ്ഞ മാസം ആഭ്യന്തര വിപണിയില് 1,069 സിയാസ് സെഡാന് വിറ്റഴിച്ചു, ഒരു വര്ഷം മുമ്ബ് ഇത് 1,422 യൂണിറ്റായിരുന്നു. എന്നാല് എംപിവി വിഭാഗത്തില് വില്പ്പനയില് പുരോഗതിയുണ്ടെന്നും ശ്രദ്ധേയമാണ്. കഴിഞ്ഞ വര്ഷം ഇതേ മാസത്തില് 25,396 യൂണിറ്റുകളില് നിന്ന് 27,081 യൂണിറ്റുകളിലേക്ക് എര്ട്ടിഗ, XL6 തുടങ്ങിയ മോഡലുകള് ഉയര്ന്നു എന്നാണ് കണക്കുകള്. അര്ദ്ധചാലക ദൗര്ലഭ്യത്തിന് പരിഹാരം കാണാത്തതിനാല് മുന്നോട്ടുള്ള പാത വെല്ലുവിളികള് നിറഞ്ഞതായിരിക്കുമെങ്കിലും ഇതിനകം കാലതാമസം നേരിട്ട ഡെലിവറി ടൈംലൈനുകളില് കമ്ബനി നിലവില് ശ്രദ്ധ കേന്ദ്രീകരിക്കുന്നുവെന്നും മാരുതി സുസുക്കി അധികൃതര് വ്യക്തമാക്കുന്നതായി ഹിന്ദുസ്ഥാന് ടൈംസ് ഓട്ടോ റിപ്പോര്ട്ട് ചെയ്യുന്നു.